google/wiki40b huggingface dataset:
โลกมหัศจรรย์ของแฮร์รี่ พอตเตอร์ (ยูนิเวอร์แซลออร์แลนโดรีสอร์ต)

ประวัติ

วันที่ 31 พฤษภาคม พ.ศ. 2550 ยูนิเวอร์แซลสตูดิโอได้ทำสัญญาซื้อลิขสิทธิ์กับวอร์เนอร์บราเธอร์ส และ เจ. เค. โรว์ลิ่ง ในการสร้างสวนสนุก แฮร์รี่ พอตเตอร์ขึ้นบนพื้นที่ของยูนิเวอร์แซล ออร์แลนโด รีสอร์ต  โดยทางสวนสนุกเริ่มเคลียร์พื้นที่ในปลายปี พ.ศ. 2550 และเริ่มก่อสร้างเมื่อต้นปี พ.ศ. 2551
วันที่ 15 กันยายน พ.ศ. 2552 ทางสวนสนุกกำหนดวันกำหนดเปิดสวนสนุกแฮร์รี่ พอตเตอร์จะมีขึ้นในฤดูใบไม้ผลิ พ.ศ. 2553 ล่วงมาถึงวันที่ 25 มีนาคม ปีต่อมา ทางสวนสนุกได้ประกาศเป็นที่แน่นอน ว่ามีกำหนดเปิดสวนสนุกในวันที่ 18 มิถุนายน รายละเอียดของสวนสนุกปรากฏอยู่ในดีวีดีและบลู-เรย์ของแฮร์รี่ พอตเตอร์กับเจ้าชายเลือดผสม
การก่อสร้างสวนสนุกแฮร์รี่ พอตเตอร์ ทางสวนสนุกได้เชิญทีมงานผู้สร้างภาพยนตร์มาช่วยในการออกแบบและควบคุมการก่อสร้าง ภายใต้การควบคุมของสจ๊วต เครก หัวหน้าฝ่ายออกแบบงานศิลป์ และยังได้เจนี เทมิเม หัวหน้าฝ่ายเครื่องแต่งกาย กับอะแมนดา ไนต์ หัวหน้าฝ่ายเมกอัป เป็นผู้ช่วยออกแบบเครื่องแต่งกาย แต่งหน้า ทำผม ให้กับพนักงานและผู้คนที่อยู่ในรูปภาพ โดยมี เจ. เค. โรว์ลิ่งเป็นที่ปรึกษาเพื่อให้แน่ใจว่างานประพันธ์ของเธอถูกถ่ายทอดออกมาเป็นอย่างดี อาทิ การเข้าร่วมประชุมกับหน่วยงานของสวนสนุก และการทดลองชิมบัตเตอร์เบียร์
ในงานเปิดตัวของสวนสนุก บอนนี่ ไรท์ (จินนี่ วีสลีย์) ทอม เฟลตัน (เดรโก มัลฟอย) กับฝาแฝดเจมส์และโอลิเวอร์ เฟลส์ป (เฟร็ดกับจอร์จ วีสลีย์) ได้ตอบรับคำเชิญและจะมาร่วมงานครั้งนี้ด้วย และมีแนวโน้มว่า เจ. เค. โรว์ลิ่ง ก็อาจจะมาด้วยเช่นกัน

งานเปิดตัวสวนสนุก

เมื่อค่ำคืนของวันที่ 16 มิถุนายน ตามเวลาท้องถิ่นของรัฐฟลอริดา สวนสนุกมีการเปิดตัวสวนสนุกแฮร์รี่ พอตเตอร์อย่างเป็นทางการ แม้ก่อนหน้านั้นสวนสนุกจะเปิดให้นักท่องเที่ยวเข้าชมแล้วก็ตาม โดยมีนักแสดงจากภาพยนตร์ ได้แก่ แดเนียล แรดคลิฟฟ์ (แฮร์รี่ พอตเตอร์), บอนนี่ ไรท์, เจมส์และโอลิเวอร์ เฟลส์ป, ไมเคิล แกมบอน (ศาสตราจารย์ดัมเบิลดอร์), รูเพิร์ท กรินท์ (รอน วีสลีย์) แมทธิว ลิวอิส (เนวิลล์ ลองบัตท่อม) วอร์วิก เดวิส (ศาสตราจารย์ฟลิตวิก) และทอม เฟลตัน รวมถึง เจ.เค. โรว์ลิ่ง และผู้ประพันธ์เพลงให้กับภาพยนตร์ 3 ภาคแรกอย่าง จอห์น วิลเลียมส์ มาร่วมงานครั้งนี้ด้วย
พิธีเปิดเริ่มขึ้นด้วยการร้องประสานเสียงของ "นักเรียนฮอกวอตส์" โดยมีวอร์วิก เดวิส ผู้แสดงเป็นวาทยากรในภาพยนตร์มาเป็นวาทยากรในครั้งนี้ด้วย โดยร้องเพลง "Hogwarts' March" จากแฮร์รี่ พอตเตอร์กับถ้วยอัคนี ตามด้วยเพลง "Something Wicked This Way Comes" จาก แฮร์รี่ พอตเตอร์กับนักโทษอัซคาบัน หลังจากนั้นเป็นคราวของ จอห์น วิลเลียมส์ ขึ้นเวทีเพื่อควบคุมการแสดงเพลง "Harry's Wondrous World" จาก แฮร์รี่ พอตเตอร์กับศิลาอาถรรพ์ และเพลงอื่นๆ ตลอดงาน
หลังจากนั้น นักแสดง ผู้บริหารสวนสนุก และแขกทุกคนได้เปิดสวนสนุกด้วยการโบกไม้กายสิทธิ์และร่ายคาถา "ลูมอส" เสียงดัง เพื่อเปิดตัวปราสาทฮอกวอตส์ด้วยแสง สี เสียง หมอก และดอกไม้ไฟหลายลูก รวมทั้งฉายภาพต่างๆ จากภาพยนตร์ลงบนหน้าผา อันเป็นการสิ้นสุดพิธีเปิดสวนสนุกแฮร์รี่ พอตเตอร์
ส่วนวันที่ 18 มิถุนายน ตามกำหนดการเป็นวันเปิดสวนสนุกแก่สาธารณชนอย่างแท้จริง งานนี้จัดขึ้น ณ ซุ้มทางเข้าหมู่บ้านฮอกส์มี้ด มีดาราภาพยนตร์ที่มาเมื่อวันที่ 16 ก่อนมาร่วมงานทุกคน เพื่อมาดึงผ้าสีขาวที่มีโลโก้ของสวนสนุกและยูนิเวอร์แซลฯ เจมส์และโอลิเวอร์ เฟลส์ป ได้จุดดอกไม้ไฟของฟิลิบัสเตอร์ขนาดใหญ่หลังการเปิดม่าน ในโอกาสนี้ เด็กๆ ผู้โชคดีได้เข้าชมสวนสนุกร่วมกับนักแสดง
เอลลี ดูห์เอ

ประวัติ

เอลลี ดูห์เอ เกิดเมื่อวันที่ 14 กุมภาพันธ์ ค.ศ. 1992 ที่นครโมบีท รัฐแอละแบมา ประเทศสหรัฐอเมริกา เธอถูกเลี้ยงบนชายฝั่งอ่าวในเมืองเล็กๆ ของนครแวนเคลิฟ, รัฐมิสซิสซิปปี้ และเกาะฟินแอละแบมา เอลลีเริ่มการร้องเพลงตั้งแต่ยังเด็ก ในช่วงวัยรุ่นเธอยังเขียนเพลง และทำการแสดงเพลงของเธอเองด้วย เอลลีได้แรงบันดาลใจจากคุณพ่อนักดนตรีและคุณลุงที่อยู่ในวงการดนตรีที่เมืองนิวออร์ลีนส์
หลังจากที่พ่อของเธอให้กีตาร์ตัวแรกเมื่อเธออายุ 14 ปี เอลลีเริ่มร้องเพลงที่ร้านกาแฟ เธอได้แสดงใน บาร์, ร้านอาหาร และงานปาร์ตี้ส่วนตัว จนได้รับการเปิดเผยตัวมากพอที่และสามารถติดต่อกับนักแต่งเพลงในเมืองแนชวิลล์, ลอสแอนเจลิส และออสติน หลังจากเรียนจบโรงเรียนมัธยมและได้รับประกาศนียบัตร เอลลีใช้เวลา 3 ปีเพื่อฝึกฝนทักษะการร้องเพลงเพิ่มเติมและย้ายมาอาศัยอยู่ที่ลอสแอนเจลิส
ในปีค.ศ. 2012 เอลลีเข้าแข่งขันประกวดร้องเพลงในรายการเดอะวอยซ์อเมริกาที่ฉายทางโทรทัศน์ช่องเอ็นบีซี แต่ถูกคัดออกในรอบแรก
เพลงเดี่ยว "Millennium" การทำงานร่วมกันของเธอกับโปรดิวเซอร์เพลงอิเล็กทรอนิกส์ 'Tarro' ถูกปล่อยออกมาในเดือนตุลาคมปีค.ศ. 2016 ถูกรับชมมากกว่าสองล้านครั้งในเว็บไซต์ยูทูบ และสตรีม 1.4 ล้านครั้งในสปอทิฟาย
หลังจากบิลบอร์ดประกาศเพลงของเธอ "Immortal" ในเดือนธันวาคม ปีค.ศ. 2016 ได้รับกระแส 4.5 ล้านครั้งในสปอทิฟายในขณะที่มิวสิกวิดีโอมียอดชมเกือบล้านครั้งบนเว็บไซต์ยูทูบ เรียบเรียงโดยดีเจ 'Duo Snakehips' ทำให้ได้รับกระแสในการสตรีมเพิ่มอีก 770,000 ครั้งในสปอทิฟาย
เอลลีมีเพลงเดี่ยว "Fly" ถูกปล่อยออกมาในเดือนกรกฎาคม ปีค.ศ. 2017 ที่ผลิตโดย ILLA และ Cool & Dre (คริสตินา มิเลียน, ลิล เวย์น)
ในเดือนกรกฎาคม ปีค.ศ. 2018 เอลลีร่วมมือกับโปรดิวเซอร์เพลงอย่าง 'เซดด์' ในการทำเพลงเดี่ยว "Happy Now"
ต่อมาในวันที่ 3 สิงหาคม ค.ศ. 2018 เธอร่วมมือกับ 'กริฟฟิน' ในการทำเพลง "Tie Me Down" และในวันที่ 10 สิงหาคม ค.ศ. 2018 เอลลีได้ปล่อยอัลบั้ม "Dragon Mentality"
เจ้าชายยาซูฮิโตะ ชิจิบูโนมิยะ

อภิเษกสมรส

ในวันที่ 28 กันยายน ค.ศ. 1928 พระองค์ได้เข้าพิธีอภิเษกสมรสกับ มัตสุไดระ เซ็ตสุโกะ ธิดาใน มัตสุดะอิระ สึสุเนโอะ ทูตญี่ปุ่นประจำสหรัฐอเมริกา และสหราชอาณาจักร ทั้งสองพระองค์ไม่มีพระโอรสธิดาด้วยกัน เป็นอันสิ้นสุดของราชสกุลชิชิบุ
รอแบร์ เดอ โบมง เอิร์ลที่ 1 แห่งเลสเตอร์

รอแบร์ เดอ โบมง เอิร์ลที่ 1 แห่งเลสเตอร์ (อังกฤษ: Robert de Beaumont, 1st Earl of Leicester) หรือ รอแบร์แห่งเมอล็อง (อังกฤษ: Robert of Meulan) เป็นขุนนางผู้ทรงอำนาจของอังกฤษและฝรั่งเศสที่ได้รับการยกย่องว่าเป็น “ผู้ชาญฉลาดที่สุดในยุคนั้นในละแวกตั้งแต่กรุงลอนดอนจนถึงกรุงเยรูซาเล็ม” นักพงศาวดารชื่นชมว่าเขาเป็นคนมีวาทศิลป์ หัวไว และได้เป็นที่ปรึกษาของกษัตริย์อังกฤษถึงสามคน คือ พระเจ้าวิลเลียมที่ 1, พระเจ้าวิลเลียมที่ 2 และพระเจ้าเฮนรีที่ 1

ประวัติ

รอแบร์เป็นบุตรชายคนโตของรอเฌร์ เดอ โบมงกับอาเดอลีนแห่งเมอล็อง ธิดาของแวลร็องที่ 3 เคานต์แห่งเมอล็อง รอแบร์มีน้องชายคืออ็องรี เดอ โบมง เอิร์ลที่ 1 แห่งวอริก รอแบร์เกิดในช่วงระหว่างปี ค.ศ. 1040 ถึง ค.ศ. 1050 ที่นอร์ม็องดี 
ในปี ค.ศ. 1066 รอแบร์ติดตามวิลเลียมผู้พิชิตมาอังกฤษและทำหน้าที่เป็นผู้ควบคุมกองทหารราบทางปีกซ้ายในยุทธการที่เฮสติงส์ ชัยชนะที่เฮสติงส์ทำให้เขาได้รับรางวัลเป็นแมเนอร์กว่า 91 แห่งและกลายเป็นที่ปรึกษาที่พระเจ้าวิลเลียมไว้ใจที่สุด 
ในปี ค.ศ. 1081 มารดาของรอแบร์ถึงแก่กรรม รอแบร์ได้สืบทอดยศเคานต์แห่งเมอล็องในนอร์ม็องดี รวมถึงยศไวน์เคานต์แห่งอีวรีและลอร์ดแห่งนอร์ตัน เขาได้ถวายความเคารพต่อพระเจ้าฟีลิปที่ 1 แห่งฝรั่งเศสในนามตัวแทนทรัพย์สินที่ดินที่ถือครองในฝรั่งเศสและได้ครองที่นั่งเป็นขุนนางฝรั่งเศสในการประชุมสภาที่ปัวซี
รอแบร์กับอ็องรีผู้เป็นน้องชายเป็นหนึ่งในคณะผู้ติดตามกษัตริย์ไปล่าสัตว์ในนิวฟอเรสต์ในครั้งที่พระเจ้าวิลเลียมรูฟัสได้รับบาดเจ็บอย่างปริศนาจนสวรรคตในวันที่ 2 สิงหาคม ค.ศ. 1100 ต่อมาเขาได้ปฏิญาณตนจงรักภักดีต่อพระเจ้าเฮนรีที่ 1 แห่งอังกฤษ พระอนุชาของพระเจ้าวิลเลียมรูฟัส ในปี ค.ศ. 1107 พระเจ้าเฮนรีที่ 1 ได้ตั้งเขาเป็นเอิร์ลแห่งเลสเตอร์
ในตอนที่พระเจ้าวิลเลียมรูฟัสสวรรคต กีโยม เคานต์แห่งเอเวรอและราล์ฟ เดอ กงเชได้เข้ารุกรานทรัพย์สินที่ดินในนอร์ม็องดีของรอแบร์ โดยอ้างความเท็จว่ารอแบร์ได้ให้คำแนะนำบางอย่างแก่กษัตริย์จนทำให้พวกตนได้รับความเสียหาย การรุกรานของทั้งคู่ประสบความสำเร็จเนื่องจากปล้นสิ่งต่างๆ ได้ไปมากมาย
จากบันทึกของเฮนรีแห่งฮันติงดอน รอแบร์ถึงแก่กรรมจากความอับอายที่ถูกเอิร์ลคนหนึ่งหลอกเอาตัวหญิงที่เขาแต่งงานด้วยไป โดยไม่รู้ว่านางรู้เห็นเป็นใจหรือถูกบังคับพาตัวไป ทั้งนี้หลังรอแบร์ถึงแก่กรรมในปี ค.ศ. 1118 อิซาแบล ภรรยาของรอแบร์ได้แต่งงานใหม่กับกีโยม เดอ วาเรน เอิร์ลที่ 2 แห่งเซอร์รีย์
อำเภอสนม

สภาพเศรษฐกิจ

สภาพเศรษฐกิจ ขณะนี้ถือว่ากำลังเริ่มต้นที่จะก้าวเข้าสู่การเปลี่ยนแปลงมีร้านอาหารใหญ่ๆ 5 ร้าน มีร้านสะดวกซื้อ 5 ร้าน สัญญาณโทรศัพท์เคลื่อนที่ทุกสัญญานเข้าไปถึง สัญญานโทรศัพย์บ้านเข้าไปถึง สัญญาณอินเทอร์เน็ตเข้าไปถึง และมีธนาคารเพียงแห่งเดียว คือ ธนาคารเพื่อการเกษตรและสหกรณ์การเกษตร (ธกส.)
เวอร์เนียร์ทรัสเตอร์

ทรัสเตอร์หรือตัวผลักดันแบบเวอร์เนีย (vernier thruster) เป็นตัวผลักดันที่ใช้ในยานอวกาศสำหรับการควบคุมลักษณะท่าทางการบิน (attitude control) ของมัน   มันอาจจะเป็นแรงผลักดันของเครื่องยนต์ที่มีขนาดเล็กกว่าแรงผลักดันของเครื่องยนต์ที่ควบคุมท่าทางการบินหลัก,  หรือทรัสเตอร์ควบคุมขนาดเล็กที่สัมพันธ์กับเครื่องยนต์ขับเคลื่อนหลัก,  หรืออาจจะเป็นแค่ทรัสเตอร์ขนาดเล็กของระบบควบคุมแรงปฏิกิริยา (reaction control system)
จัตุรัสจามจุรี

ประวัติ

พ.ศ. 2538 บริษัทเอกชนมีโครงการพัฒนาที่ดินขนาดใหญ่ บนเนื้อที่ประมาณ 21 ไร่ ริมถนนพระรามที่ 4 บริเวณสี่แยกสามย่านของจุฬาลงกรณ์มหาวิทยาลัย ต่อมาในช่วงวิกฤตการณ์การเงินในเอเชีย พ.ศ. 2540 บริษัทเอกชนผู้ลงทุนเดิมประสบปัญหาวิกฤตเศรษฐกิจนี้ด้วย ส่งผลให้จุฬาลงกรณ์มหาวิทยาลัย เข้ามาดำเนินการพัฒนาต่อ ซึ่งถือว่าเป็นโครงการแรกที่สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการเอง จุฬาลงกรณ์มหาวิทยาลัยได้ขอพระราชทานกราบบังคมทูล สมเด็จพระเทพรัตนราชสุดาฯสยามบรมราชกุมารี เสด็จพระราชดำเนินทรงเปิดอาคารจัตุรัสจามจุรี เมื่อวันที่ 26 มีนาคม 2551

จัตุรัสวิทยาศาสตร์

ภายในจัตุรัสจามจุรีแหล่งเรียนรู้ทางวิทยาศาสตร์ขององค์การพิพิธภัณฑ์วิทยาศาสตร์แห่งชาติ (อพวช. หรือ NSM) ตั้งอยู่ด้วย เรียกว่า จัตุรัสวิทยาศาสตร์  ตั้งอยู่บนพื้นที่ชั้น 4 และชั้น 5 ซีกตะวันตกของอาคารใกล้กับศูนย์หนังสือแห่งจุฬาลงกรณ์มหาวิทยาลัย สาขาจัตุรัสจามจุรี 

จัตุรัสวิทยาศาสตร์จัดแสดงนิทรรศการสื่อผสมแบบ Interactive ที่ผู้ชมสามารถทดลองสัมผัส เรียนรู้ด้วยตนเองอย่างทันสมัย เพื่อให้ผู้เข้าชมทุกเพศทุกวัยเข้าใจวิทยาศาสตร์ได้ง่ายมากขึ้น เนื้อหาหลักของนิทรรศการคือการนำประสบการณ์และสิ่งแวดล้อมใกล้ตัวมาอธิบายด้วยวิทยาศาสตร์ เช่น ในนิทรรศการท่องโลกการสื่อสารจะอธิบายเรื่องการส่งข้อมูลผ่านคลื่นแม่เหล็กไฟฟ้าด้วยการยกตัวอย่างการทำงานของโครงข่ายโทรศัพท์เคลื่อนที่รายใหญ่ของประเทศไทย มีการทดลองทางวิทยาศาสตร์ที่เปิดโอกาสให้ผู้เข้าชมได้มีส่วนร่วมและมีมุมหนังสือสำหรับผู้เข้าชมที่สนใจเรื่องราวทางวิทยาศาสตร์อีกด้วย
คนเหนือมนุษย์

เรื่องย่อ

ต่อจากตอนจบของ สปลิท จิตหลุดโลก

ตัวละคร

บรูซ วิลลิส รับบท เดวิด ดันน์ จากภาพยนตร์เรื่อง เฉียด...ชะตาสยอง
ซามูเอล แอล. แจ็กสัน รับบท เอไลจาห์ ไพรซ์/ มิสเตอร์ กลาส จากภาพยนตร์เรื่อง เฉียด...ชะตาสยอง 
เจมส์ แม็กอะวอย รับบท เควิน เวนเดลคลัมบ์/ เดอะบีสต์ หรือ อสูร/เดอะฮอล์ด(คนป่า) จากภาพยนตร์เรื่อง สปลิท จิตหลุดโลก
สโมสรฟุตบอลสุไหงปาดี

ประวัติ

สโมสรฟุตบอลสุไหงปาดี ก่อตั้งขึ้นในปี พ.ศ. 2559 ที่ตำบลปะลุรู อำเภอสุไหงปาดี จังหวัดนราธิวาส โดยมีมัสรูดิง ฮามิ กำนันตำบลปะลุรู เป็นประธานสโมสร และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันฟุตบอลดิวิชัน 3 ฤดูกาล 2559 กลุ่มภาคใต้ โดยการรับช่วงสิทธิในการลงแข่งขันมาจาก ทีมฟุตบอลโรงเรียนรัตนโกสินทร์ 9

ดิวิชั่น 3

สโมสรลงแข่งขันอย่างเป็นทางการนัดแรก เมื่อวันที่ 23 ธันวาคม พ.ศ. 2559 ในการแข่งขันฟุตบอลดิวิชั่น 3 นัดที่เสมอกับกับ สโมสรฟุตบอลนิวบอล สตูล 0–0 ที่สนามฟุตบอลเทศบาลตำบลเวียงสระ จังหวัดสุราษฎร์ธานี 
ต่อมาสโมสรยิงประตูในการแข่งขันได้เป็นครั้งแรกในนัดที่เสมอกับ สโมสรฟุตบอลสุราษฎร์ธานี ยูไนเต็ด 1–1 โดย ฮาฟีซี สาและ เป็นคนยิงประตูแรกให้กับสโมสร และสโมสรสามารถผ่านเข้าไปถึงรอบชิงชนะเลิศได้สำเร็จ
ในการแข่งขันรอบชิงชนะเลิศ เพื่อหาทีมที่จะได้เลื่อนชั้นขึ้นไปแข่งขันในระดับไทยลีก 4 เมื่อวันที่ 29 ธันวาคม พ.ศ. 2559 สุไหงปาดี เอฟซี เสมอกับ สุราษฎร์ธานี ยูไนเต็ด 1–1 และแพ้ในการดวลจุดโทษ ทำให้ได้เพียงตำแหน่งรองชนะเลิศในการแข่งขันดิวิชั่น 3 กลุ่มภาคใต้

ไทยลีก 4

หลังจากการแข่งขันในฤดูกาล 2559 เสร็จสิ้น สโมสรฟุตบอลสุราษฎร์ธานี ยูไนเต็ด ที่ชนะเลิศในดิวิชั่น 3 กลุ่มภาคใต้ และได้สิทธิเลื่อนชั้นขึ้นไปแข่งในไทยลีก 4 ประสบปัญหาในเรื่องของสนามแข่งขันที่จะใช้เป็นสนามเหย้า จึงทำให้สโมสรฟุตบอลสุไหงปาดี ที่ได้ตำแหน่งรองชนะเลิศ ได้สิทธิในการแข่งขันไปแทนโดยได้รับความยินยอมจากสุราษฎร์ ยูไนเต็ด
โดยสโมสรลงแข่งขันในลีกอาชีพเป็นนัดแรกเมื่อวันที่ 19 กุมภาพันธ์ พ.ศ. 2560 ในนัดที่แพ้สโมสรฟุตบอลจังหวัดภูเก็ต 0–5 ที่สนามกีฬามหาราช จังหวัดนราธิวาส
สัจจะ กาญจน์นิรันดร์

สัจจะ กาญจน์นิรันดร์ (ชื่อเล่น: เบนซ์) เป็นนักพากย์ชายชาวไทย ปัจจุบันพากย์เสียงให้กับสถานีโทรทัศน์เคเบิล ทรูวิชั่นส์ (ยูบีซีในอดีต) และให้เสียงบรรยายในรายการโทรทัศน์หลายรายการ รวมถึงภาพยนตร์โฆษณาต่างๆ น้ำเสียงของเขาเริ่มเป็นที่รู้จักและคุ้นเคยของผู้ชม จากรายการทีวีแชมเปี้ยน ที่ออกฉายทางทรูวิชั่นส์ นอกจากนี้ยังได้ร่วมให้เสียงพูดในอัลบั้มรวมศิลปิน "พูดพร่ำทำเพลง" ที่โปรดิวซ์โดย บรรณ สุวรรณโณชิน ด้วย
สัจจะ สมรสกับนราทิพย์ ไวยรัชพานิช บุตรสาวคนเล็กของนิคม ไวยรัชพานิช ซึ่งเป็นนักการเมือง
การประท้วงในอิรัก พ.ศ. 2562

การประท้วงในอิรัก พ.ศ. 2562 เริ่มขึ้นในวันที่ 1 ตุลาคม พ.ศ. 2562 เกิดขึ้นที่เมือง แบกแดด และหลายเมืองในอิรัก อาทิเช่น เมือง ดิวานิยาห์เมืองนาจาฟ เมืองนาสซิริยาห์ เมืองอามาร่า และเมืองฮิลลา การประท้วงครั้งนี้ มีรายงานจำนวนผู้เสียชีวิต ในวันที่ 8 ตุลาคม พ.ศ. 2562 กว่า 110 คนบาดเจ็บกว่า 6107 คน รายงานผู้ถูกจับกุมอย่างน้อย 540 ราย โดยผู้ประท้วง ซึ่งส่วนใหญ่เป็นชาวชีอะฮ์ออกมาชุมนุมประท้วงรัฐบาลของนายกรัฐมนตรีอับเดล อับดุล มาห์ดี (Adel Abdul Mahdi)  เนื่องจาก ปัญหาคอร์รัปชั่น การว่างงาน และการบริหารสาธารณะที่คุณภาพย่ำแย่ นอกจากนั้น เกิดจากความไม่พอใจของประชาชน ที่รัฐบาลปลด พล.ท.อับดุล-วาฮับ อัล-ซาดี ฮี จากตำแหน่งรองผู้อำนวยการกองกำลังปฎิบัติการพิเศษอิรัก เนื่องจากเขาผู้นำในการต่อสู้กับกลุ่มกองกำลังรัฐอิสลามหรือไอเอส ทำให้ชาวอิรักโมโหอย่างมาก และเชื่อว่าเหตุที่ถูกปลดจากตำแหน่งเพราะความพยายามในการต่อสู้กับการคอร์รัปชั่นและต่อสู้กับชนชั้นการเมืองของ พล.ท.อัล-ซาดี ที่ทำงานอยู่ในสำนักงานต่อต้านการก่อการร้าย
การประท้วงในครั้งนี้จำนวนผู้เสียชีวิตได้เพิ่มอย่างรวดเร็ว โดยมีรายงานว่า ในวันที่ 2 ตุลาคม พ.ศ. 2562 มีผู้เสียชีวิต เพียง 5 ราย ต่อมา วันที่ 3 ตุลาคม พ.ศ. 2562 ผู้เสียชีวิตเพิ่มเป็น 38 ราย วันที่ 4 ตุลาคม พ.ศ. 2562 เพิ่มเป็น 46 ราย วันที่ 5 ตุลาคม พ.ศ. 2562 เพิ่มเป็น 91 ราย การประท้วงในครั้งนี้รัฐบาลประกาศใช้เคอร์ฟืว และปิดใช้งานบริการเครือข่ายสังคม
ต่อมา มุกตะดา อัศศ็อดรฺ  เรียกร้องให้นายกรัฐมนตรีอิรักลาออก
ธงชาติลาว

ประวัติความเป็นมาของธงดวงเดือน

ในอดีตช่วงปี พ.ศ. 2488 นั้น ภายหลังจากญี่ปุ่นยอมแพ้สงครามโลกครั้งที่ 2 แล้ว ขบวนการลาวอิสระได้เรียกร้องเอกราช ประกาศให้ประเทศลาวเป็นเอกราชจากฝรั่งเศสและประกาศจัดตั้งรัฐบาลลาวอิสระ โดยใช้ธงนี้เป็นสัญลักษณ์ในการเคลื่อนไหวเรียกร้อง แต่ 6 เดือนให้หลัง ฝรั่งเศสก็กลับเข้ามาปกครองลาวซึ่งเป็นส่วนหนึ่งของอินโดจีนฝรั่งเศสและล้มรัฐบาลลาวอิสระลง (ได้ให้เอกราชแก่ลาวภายหลังในปี พ.ศ. 2498 ลาวจึงปกครองตนเองต้วยระบอบประชาธิปไตยอันมีพระมหากษัตริย์เป็นประมุข) ธงนี้ก็ได้ถูกนำมาใช้เป็นสัญลักษณ์ของขบวนการปะเทดลาวแทน ซึ่งขบวนการนี้จัดตั้งโดยผู้นำขบวนการลาวอิสระส่วนหนึ่ง ที่นิยมแนวคิดทางการเมืองฝ่ายซ้าย ภายใต้การนำของเจ้าสุภานุวงศ์
เมื่อขบวนการปะเทดลาวเคลื่อนไหวปลดปล่อยลาว ล้มล้างรัฐบาลระบอบกษัตริย์ และจัดตั้งรัฐบาลพรรคคอมมิวนิสต์ปกครองประเทศสำเร็จ ธงนี้ก็ได้รับการรับรองให้เป็นธงชาติของสาธารณรัฐประชาธิปไตยประชาชนลาวอย่างเป็นทางการในวันที่ 2 ธันวาคม พ.ศ. 2518

สมัยฝรั่งเศสปกครอง

ในสมัยที่ฝรั่งเศสปกครองลาวในฐานะอาณานิคมอยู่นั้น ธงนี้จะมีรูปธงชาติฝรั่งเศสขนาดเล็กอยู่ที่มุมธงด้านติดคันธงอยู่ด้วย เพื่อแสดงฐานะความเป็นเจ้าอาณานิคมและเป็นเมืองขึ้นของฝรั่งเศสที่มีต่อประเทศลาว
วงศ์ปรู๋

วงศ์ปรู๋ (Alangiaceae) เป็นวงศ์ขนาดเล็กของพืชดอกมีความใกล้เคียงกับวงศ์ (En:Cornaceae) ประกอบด้วยพืชสกุลเดียวคือ (En:Alangium) ตามระบบ AGP II วงศ์นี้ถือว่าเป็นชื่อพ้องของวงศ์ Cornaceae
โซลิดสเตตไดรฟ์

1. NOR Flash

(หน่วยความจำจะถูกเชื่อมต่อกันแบบขนาน ทำให้สามารถเข้าถึงข้อมูลได้อย่างอิสระ อ่านข้อมูลเร็วมาก แต่ มีความจุต่ำ และราคาแพงมาก)
เชกีตินโยนยา

เชกีตินโยนยา (โปรตุเกส: Jequitinhonha) เป็นนครบาลในรัฐมีนัสเชไรส์ ประเทศบราซิล ตั้งอยู่ห่างจากเบโลโอรีซอนตี เมืองหลวงของรัฐไป 582 กิโลเมตร จากข้อมูลในปี ค.ศ. 2007 มีประชากรราว 23,982 คน มีพื้นที่ 3,518 กม² ตั้งอยู่ริมฝั่งแม่น้ำเชกีตินโยนยา มีความสูงจากระดับน้ำทะเล 223 เมตร เป็นนครบาลเมื่อปี ค.ศ. 1911 เศรษฐกิจหลักที่สำคัญ คือ การเลี้ยงวัวและการปลูกกาแฟ อ้อย ข้าวโพด
เกาะอาดัง

เกาะอาดัง เป็นเกาะกลางทะเลอันดามัน ตั้งอยู่ในพื้นที่ตำบลตะรุเตา อำเภอเมืองสตูล จังหวัดสตูล เป็นเกาะที่มีความใหญ่เป็นอันดับสองรองจากเกาะตะรุเตา อันเป็นส่วนหนึ่งในอุทยานแห่งชาติหมู่เกาะตะรุเตาหรืออุทยานแห่งชาติตะรุเตา อยู่ใกล้กับเกาะหลีเป๊ะหรือเกาะลีเป๊ะ มีความยาว 6 กิโลเมตร และกว้าง 5 กิโลเมตร จุดสูงสุดของเกาะคือ 690 เมตร
สภาพของเกาะอาดังมีความสงบ สะอาด และเป็นสถานที่ตั้งของหน่วยพิทักษ์อุทยานแห่งชาติหมู่เกาะตะรุเตา บนเกาะไม่มีที่พักของเอกชนให้บริการ จะมีก็แต่บ้านพักของหน่วยพิทักษ์อุทยานฯ และจุดให้กางเต็นท์ ผู้ที่จะมาท่องเที่ยวจึงมักจะไปพักค้างแรมบนเกาะหลีเป๊ะที่อยู่ใกล้เคียงกันมากกว่า
มีน้ำตกอยู่ 2 แห่งบนเกาะ ทางทิศตะวันออกของเกาะเป็นหาดทรายขาวยาวราว 200 เมตร ในน้ำเต็มไปด้วยปะการังโขดและปะการังชนิดอื่น ๆ รวมถึงสัตว์ทะเลต่าง ๆ ที่อาศัยตามแนวปะการัง เช่น ดาวทะเล, เม่นทะเล, ปลาสลิดหิน, ปลาขี้ตังเบ็ด, ปลานกแก้ว
โรงเรียนผดุงกิจวิทยา

ที่ตั้งโรงเรียนในปัจจุบัน

โรงเรียนผดุงกิจวิทยาปัจจุบันตั้งอยู่ที่อาคารเลขที่ 50 ถนนพุทธมณฑลสาย 1 (หรือเดิมเลขที่ 96/1 หมู่ 10 ถนนเพชรเกษม ซอย 58 ) แขวงบางด้วน เขตภาษีเจริญ กรุงเทพมหานคร 10160 ) บนเนื้อที่ 2 ไร่ 85 ตารางวา เปิดสอนตั้งแต่ระดับชั้นอนุบาลปีที่ 1 ถึงระดับชั้นมัธยมศึกษาปีที่ 3 จัดสอนตามหลักสูตรกระทรวงศึกษาธิการ รวมถึงเป็นที่ตั้งของสมาคมมิตรภาพบางแค
รหัสเทอร์โบ

รหัสเทอร์โบ (มาจากภาษาฝรั่งเศส: Turbocodes) คือกลุ่มสมาชิกฟังก์ชันประสิทธิภาพสูงในทฤษฎีสารสนเทศ ในการตรวจสอบความผิดพลาด ถูกพัฒนาขึ้นในช่วง พ.ศ. 2533–2534 และเผยแพร่ในปี พ.ศ. 2533 ถูกใช้ในเครื่องมือสื่อสารเคลื่อนที่ยุค 3 จีและ 4 จี
อุโมงค์ขุนตาน

อุโมงค์ขุนตาน เป็นอุโมงค์ทางรถไฟลอดผ่านที่ยาวที่สุดในประเทศไทย จากจำนวนทั้งสิ้น 7 อุโมงค์มีความยาวถึง 1,352.10 เมตร (1 กิโลเมตร 352 เมตร 10 เซนติเมตร) ตั้งอยู่ใกล้เคียงกับพื้นที่อุทยานแห่งชาติดอยขุนตาล ระหว่างอำเภอห้างฉัตร จังหวัดลำปาง กับอำเภอแม่ทา จังหวัดลำพูน เริ่มก่อสร้างเมื่อ พ.ศ. 2450 แล้วเสร็จ พ.ศ. 2461 โดยการรถไฟหลวงแห่งกรุงสยาม ที่มีพลเอกพระเจ้าบรมวงศ์เธอ พระองค์เจ้าบุรฉัตรไชยาการ กรมพระกำแพงเพชรอัครโยธินเป็นผู้บัญชาการ และมีนายช่างชาวเยอรมันชื่อ เอมิล ไอเซนโฮเฟอร์ เป็นผู้ควบคุมการก่อสร้างทั้งหมด ใช้เวลาสร้างทั้งหมด 11 ปี ค่าใช้จ่ายทั้งสิ้น 1,362,050 บาท 
อุโมงค์ขุนตาน มีขนาดกว้าง 5.20 เมตร สูง 5.50 เมตร และยาว 1,352.10 เมตร เป็นอุโมงค์ชนิดคอนกรีตเสริมเหล็กตลอดแนว อุโมงค์ด้านเหนือสูงกว่าด้านใต้ประมาณ 14 เมตร
ด้านหนึ่งของอุโมงค์ขุนตาน คือ สถานีรถไฟขุนตาน บังกะโลรถไฟของการรถไฟแห่งประเทศไทย และอุทยานแห่งชาติดอยขุนตาล

การก่อสร้างอุโมงค์ในอดีต

ในอดีตบริเวณบ้านขุนตานยังเป็นถิ่นทุรกันดาร เต็มไปด้วยโรคภัยไข้เจ็บ ภูมิประเทศเป็นป่าทึบ และโขดเขาสูง การก่อสร้างจึงต้องใช้ความอุตสาหะพากเพียรอย่างยิ่ง เครื่องมือและสัมภาระต่าง ๆ ที่ใช้ก่อสร้างต้องใช้ช้างและเกวียนบรรทุกไป พอถึงบริเวณที่ที่เป็นภูเขาต้องใช้วิธีชักรอกขึ้นเขาลงเขาอย่างทุลักทุเล
กรรมวิธีในการขุดเจาะอุโมงค์ เริ่มด้วยการเจาะรูเล็ก ๆ โดยใช้สว่าน หรือใช้แรงคนตอกสกัด เมื่อมีรูลึกเข้าไปจึงเอาดินระเบิดไดนาไมต์ฝังเข้าไปในรูนั้นเพื่อระเบิดให้เป็นอุโมงค์ใหญ่ ถ้าหินก้อนใหญ่มากไม่สะดวกในการระเบิดให้แตกเป็นก้อนเล็ก ๆ ก็ใช้วิธีสุมไฟให้ก้อนหินร้อนจัดแล้วราดน้ำลงไป หินนั้นก็จะแตกเป็นเสี่ยง ๆ การขนดิน และหินออกจากอุโมงค์ก็ใช้คนงานขนออกมาการขุดเจาะเริ่มจากปลายอุโมงค์ทั้ง 2 ข้าง เข้ามาบรรจบกันตรงกลาง ใช้เวลาทั้งสิ้น 8 ปี อุโมงค์จึงทะลุถึงกันได้ และใช้เวลาอีก 3 ปีเพื่อผูกเหล็ก เทคอนกรีต ทำผนัง และหลังคาเพื่อความแข็งแรง และป้องกันน้ำรั่วซึมเมื่ออุโมงค์เสร็จเรียบร้อยแล้ว ยังวางรางรถไฟจากลำปางไปยังปากอุโมงค์ไม่ได้เพราะระหว่างทางต้องผ่านเหวลึกถึงสามแห่งไม่มีทางหลีกเลี่ยงได้จึงต้องใช้วิธีทำสะพานทอดข้ามระยะทาง 8 กิโลเมตร
พรรคนำไทย

การจัดตั้งพรรคนำไทย พ.ศ. 2545

พรรคนำไทย ได้มีการจดทะเบียนตั้งพรรคเป็นครั้งที่ 2 ขึ้นเมื่อวันที่ 12 มีนาคม พ.ศ. 2545 โดยมีว่าที่ร้อยโทปัญญา ชัยรัตนพาณิชย์ ดำรงตำแหน่งหัวหน้าพรรค ส่วนเลขาธิการพรรค คือ นายทวีลาภ ชมะนันทน์ แต่พรรคฯ ไม่ได้มีการดำเนินงานกิจกรรมทางการเมือง จนเป็นเหตุให้ศาลรัฐธรรมนูญ มีคำสั่งยุบพรรคนำไทย เมื่อวันที่ 5 พฤศจิกายน พ.ศ. 2545
การดำเนินการจัดตั้งพรรคฯ ในครั้งที่ 2 ไม่ได้มีส่วนเกี่ยวข้องกับพรรคนำไทย ที่นำโดย ดร.อำนวย วีรวรรณ แต่อย่างใด
เฮลโล! พรอเจกต์

เฮลโล! พรอเจกต์ (อังกฤษ : Hello! Project หรือตัวย่อ H!P/ญี่ปุ่น : ハロー!プロジェクト/โรมะจิ : Harō! Purojekuto) คือ สังกัดเพลงย่อยสัญชาติญี่ปุ่นที่มีสังกัดแม่เป็นกลุ่มบริษัท อัป-ฟร้อนต์   
ศิลปินในสังกัดนี้เป็นศิลปินสุภาพสตรีล้วน โดยมีโปรดิวเซอร์ประจำสังกัดคือ สึงกุ หรือเทราดะ มิตสึโอะ (นักร้องนำของวงชารัม คิว) ส่วนกลุ่มนักร้องที่เป็นกลุ่มหลักประจำสังกัดนี้ คือกลุ่ม "มอร์นิงมุซุเมะ" ซึ่งศิลปินเดี่ยวที่ยังอยู่ในสังกัดนี้ ส่วนใหญ่เคยเป็นสมาชิกของมอร์นิงมุซุเมะมาก่อน
นอกจากนี้มอร์นิงมุซุเมะและศิลปินเดี่ยวที่เป็นอดีตสมาชิกของมอร์นิงมุซุเมะแล้ว เฮลโล! พรอเจกต์ ยังมีกลุ่มนักร้องและศิลปินเดี่ยวอยู่อีกจำนวนหนึ่ง ตัวอย่างเช่น เบอร์รีซ์โคโบ แกม บิยูเด็ง และ °คิวต์ เป็นต้น   
เฮลโล! พรอเจกต์ จะมีประเพณีการสร้าง "กลุ่มนักร้องผสม" (shuffle units) ขึ้นมาปีละ 3 กลุ่ม โดยจะจัดเอาสมาชิกในสังกัดทุกคนเข้าไปอยู่ในแต่ละกลุ่ม และแต่ละกลุ่มจะต้องสร้างผลงานให้อยู่ในจุดสูงสุดของตารางจัดอันดับเพลงในญี่ปุ่นให้ได้ ซึ่งกลุ่มนักร้องผสมที่ถือว่าดีเยี่ยมที่สุดเท่าที่สังกัดเคยมีมาคือกลุ่ม "เอช.พี. ออลสตารส์" (กลุ่มนักร้องผสมประจำปี พ.ศ. 2547) ที่รวมเอาสมาชิกทุกคนในสังกัดมาไว้ในกลุ่มนี้กลุ่มเดียว ประเพณีการสร้างกลุ่มนักร้องผสมนี้ เกิดขึ้นครั้งสุดท้ายในปี พ.ศ. 2548 ส่วนในปี พ.ศ. 2549 เป็นต้นมา เฮลโล! พรอเจกต์ ก็ไม่ได้สร้างกลุ่มประเภทนี้ขึ้นมาอีก
สมาชิกทุกคนและทุกกลุ่มของเฮลโล! พรอเจกต์ อยู่ในความดูแลของบริษัท อัป-ฟร้อนต์ เอเจนซี ในขณะที่หน้าที่ในการบันทึกเสียงลงผลิตภัณฑ์ต่าง ๆ นั้นส่วนใหญ่จะเป็นของเซติมะ พิคโคโลทาวน์ หรือฮาจามะ แต่อย่างไรก็ตาม ก็ยังมีผลงานของศิลปินบางคนและบางกลุ่มในสังกัดที่ไปใช้บริการของตรายี่ห้ออื่น อย่างเช่น จิจุไก (บันทึกงานเพลงสไตล์เมดิเตอร์เรเนียนของคาโอริ อีดะ) ไรซ์มิวสิค (บันทึกผลงานของยูกิ มาเอดะ) โซนี่ (บันทึกผลงานเก่าของคันทรีมุซุเมะและโคโคนัทส์มุซุเมะ) และวอร์เนอร์บราเธอร์ส (บันทึกผลงานเก่า ๆ ของเฮอิเกะ มิจิโยะ) เป็นต้น อย่างไรก็ดี ในช่วงหลัง ๆ ผลงานของกลุ่มนักร้องและศิลปินเหล่านี้ก็หันมาใช้บริการของเซติมะกันหมด 
ในเรื่องของแนวเพลงหลักของสังกัด ถึงแม้ว่านักร้องแต่ละคนหรือแต่ละกลุ่มจะมีแนวเพลงเป็นของตนเองอยู่บ้าง แต่ส่วนใหญ่แล้วก็จะไม่ไกลไปจากแนวป็อปแบบสดใสเท่าใดนัก ซึ่งแนวเพลงดังกล่าวนี้ ได้รับการบุกเบิกขึ้นมาโดยกลุ่มมอร์นิงมุซุเมะเป็นกลุ่มแรก

รายการวิทยุ/โทรทัศน์/สื่ออื่น ๆ ของเฮลโล! พรอเจกต์

นอกจากจะสร้างผลงานเพลงออกมา เฮลโล! พรอเจกต์ ยังได้ขยายพื้นที่ทางการตลาดของตนไปสู่สื่อโทรทัศน์ วิทยุ และระบบออนไลน์ในรูปแบบของรายการบันเทิงต่าง ๆ อีกด้วย

รายการวิทยุ

รายการวิทยุทั้งหมดที่ผลิตโดยเฮลโล พรอเจกต์ นับตั้งแต่อดีตเป็นต้นมาจนถึงปัจจุบันนี้ (ธันวาคม พ.ศ. 2549) นับรวมทั้งสิ้น 38 รายการด้วยกัน โดยมี 18 รายการที่ยังออกอากาศทางสถานีวิทยุของญี่ปุ่นอยู่ ส่วนที่เหลืออีก 20 รายการนั้น ตอนนี้ได้หยุดการออกอากาศไปแล้ว
ดีเจที่มาทำหน้าที่ดำเนินรายการเหล่านี้ต่างก็เป็นศิลปินหรือกลุ่มนักร้องที่อยู่ในสังกัดเฮลโล! พรอเจกต์ ทั้งสิ้น ตัวรายการก็คล้ายกับรายการวิทยุทั่วไปที่มีการเชิญแขกรับเชิญมาพูดคุย เปิดเพลงทั้งเก่าและใหม่ และคุยล้อเล่นสนุก ๆ กัน
โจโคโบะ

ในชุดเกม Final Fantasy

โจโคโบะส่วนใหญ่อาศัยอยู่ในป่า (แม้ว่าใน Final Fantasy VII จะอาศัยอยู่ในทุ่งหญ้าและทุ่งหิมะ) พวกที่อยู่ในป่าจะมีนิสัยดุร้ายเมื่อรู้สึกว่าถูกคุกคาม แต่ก็สามารถทำให้เชื่องเพื่อที่จะมาใช้เป็นพาหนะได้เสมือนทหารม้าที่สามารถเดินทางอย่างรวดเร็วและมีประสิทธิภาพ ซึ่งในบทบาทนี้โจโคโบะสามารถที่จะข้ามน้ำตื้นได้ และโดยส่วนมากแล้ว เมื่อผู้เล่นขี่โจโคโบะจะสามารถเดินทางได้โดยปลอดจากการถูกโจมตี และโจโคโบะจะไม่หนีไปไหนถึงแม้ว่าถูกเล่นจะปล่อยมันไว้เพียงลำพังก็ตาม อาหารโปรดของโจโคโบะคือ Gysahl Green ซึ่งตั้งชื่อตามเมืองหนึ่งใน Final Fantasy III
เก็ตเตอร์โรโบ จี

เรื่องย่อ

ภายหลังจากการล่มสลายของจักวรรดิไดโนเสาร์ ก็ปรากฏผู้รุกรานกลุ่มใหม่ คือจักวรรดิยักษ์ฮัคกิ ที่มีกำลังหลักเป็นสัตว์ยักษ์ หลังจากที่จักวรรดิไดโนเสาร์ล่มสลาย และมุซาชิเสียชีวิต สถาบันวิจัยซาโอโตเมะก็สร้างเก็ตเตอร์ตัวใหม่ที่มีประสิทธิภาพสูงกว่า เก็ตเตอร์ตัวก่อน คือเก็ตเตอร์จี (ย่อมาจากเกรท) และสมาชิกคนใหม่ คุรุมะ เบ็งเคย์
เอกเทวนิยมอิสลาม

เตาฮีดในอิสลามหมายถึง เอกเทวนิยมบริสุทธิ์ คือการยอมรับในพระเจ้าองค์เดียวถือเป็นพื้นฐานที่สำคัญที่สุดของศาสนาอิสลาม.
ประตูชักรอก

มุทราศาสตร์

ประตูชักรอกเป็นเครื่องหมายที่ใช้ในตราอาร์ม เช่น ในตราอาร์มของตระกูลโบฟอร์ต และโดยพระมหากษัตริย์ราชวงศ์ทิวดอร์พระองค์แรกสมเด็จพระเจ้าเฮนรีที่ 7 ผู้สืบเชื้อสายทางพระราชมารดาเลดี้มาร์กาเร็ต โบฟอร์ต โดยใช้ประตูชักรอกและดอกกุหลาบบนสัญลักษณ์ นอกจากนั้นก็ยังปรากฏบนตราอาร์มอื่นๆ เช่น ตราอาร์มของพระราชวังเวสต์มินสเตอร์ และอื่นๆ
ประกาศิต โบสุวรรณ

ประวัติ

ประกาศิต โบสุวรรณ เกิดวันที่ 23 มีนาคม พ.ศ. 2511 จบการศึกษาระดับประถมและมัธยม จากโรงเรียนสาธิตจุฬาฯรุ่นที่ 21 ระดับปริญญาตรีคณะรัฐศาสตร์  เคยมีประสบการณ์ทางด้านดนตรีทำงานอยู่เบื้องหลังศิลปินมากมาย ก่อนที่จะมาร่วมทำงานเพลงกับ สุเมธ องอาจ ออกอัลบั้มในนาม สุเมธแอนด์เดอะปั๋ง
ดิอะเมซิ่งเรซ: A Corrida Milionária

การคัดเลือกผู้เข้าแข่งขัน

ช่วงเวลาในการส่งใบสมัครมีขึ้นตั้งแต่เดือน มกราคม ถึงเดือน กรกฎาคม พ.ศ. 2550 และการถ่ายทำมีขึ้นใน อเมริกาใต้ ในช่วงเดือน สิงหาคม ถึงเดือน กันยายน ในปีเดียวกัน นาร์ซิสโกกับมาร์เซโลกลายเป็นคู่เกย์เปิดคู่แรกที่เข้าแข่งขันในเรียลลิตี้โชว์ของบราซิล ในขณะที่เอดูอาร์โดเพิ่งชนะการแข่งขันเรียลลิตี้โชว์ที่ชื่อ Sem Saída และได้รับรางวัล 50,000 เรียลบราซิล ก่อนที่จะมาแข่ง A Corrida Milionária